22.10.2004 Den Europæiske Unions Tidende L 321/53 KOMMISSIONENS AFGØRELSE af 15. oktober 2004 om oprettelse af Det Europæiske Forum for Virksomhedsledelse (2004/706/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, og ud fra følgende betragtninger: (1) — Det er nødvendigt med god og gennemsigtig virksom- hedsledelse, hvis erhvervslivet i EU skal have øget sin konkurrenceevne og effektivitet, og hvis aktionærernes rettigheder og beskyttelsen af tredjemand samtidig skal styrkes. (2) — I september 2001 nedsatte Kommissionen en ekspert- gruppe i selskabsret på højt niveau, som fik til opgave at fremsætte henstillinger vedrørende et moderne regule- ringssystem for selskabsret. Ekspertgruppen i selskabsret på højt niveau fik yderligere udvidet sit mandat, så den specifikt kunne tage stilling til en række aspekter af god virksomhedsledelse. (3) — Efter at den endelige rapport fra ekspertgruppen i selskabsret på højt niveau var blevet fremlagt den 4. november 2002, bad Rådet Kommissionen om at udvikle en handlingsplan for selskabsret og god virksom- hedsledelse. En sådan handlingsplan skulle især komme som en velovervejet reaktion på den seneste tids krak i erhvervslivet. (4) — I Kommissionens handlingsplan »Om modernisering af selskabsretten og forbedret virksomhedsledelse i Den Europæiske Union«(!), som blev vedtaget i maj 2003, blev der konstateret en række initiativer, som er nødven- dige for at modernisere og forenkle reguleringssystemet, herunder oprettelsen af Det Europæiske Forum for Virk- somhedsledelse. (5) — Den 22. september 2003 reagerede Rådet positivt på den fremlagte handlingsplan, som det betragtede som et vigtigt element i oprettelsen af et gennemsigtigt og solidt kapitalmarked i et udvidet EU. Rådet støttede Kommissionen i dens anerkendelse af betydningen af at høre eksperter og offentligheden som et nødvendigt led i udviklingen af selskabsretten og den gode virksomheds- ledelse på europæisk niveau og tog Kommissionens hensigt om at oprette et forum om systemer for god virksomhedsledelse i EU til efterretning. (1) KOM(2003) 284 endelig. (6) — Det er hensigten, at Det Europæiske Forum for Virksom- hedsledelse skal fungere som et organ til udveksling af oplysninger og bedste praksis i medlemsstaterne med henblik på at styrke konvergensen mellem nationale bestemmelser om god virksomhedsledelse. Forummet skal ligeledes reflektere, diskutere og rådgive Kommissi- onen om god virksomhedsledelse. (7) — Det Europæiske Forum for Virksomhedsledelse bør vedtage egen forretningsorden og fuldt ud respektere institutionernes rolle og beføjelser ?) — TRUFFET FØLGENDE AFGØRELSE: Artikel 1 Hermed nedsættes en ekspertgruppe om god virksomhedsledelse i EF, »Det Europæiske Forum for Virksomhedsledelse« (herefter »Forummet«). Artikel 2 I lyset af udviklingen i praksis for virksomhedsledelse i medlemsstaterne er Forummets rolle at styrke konvergensen blandt nationale regler for god virksomhedsledelse og give stra- tegisk rådgivning til Kommissionen, enten på Kommissionens opfordring eller på eget initiativ, om politiske aspekter af god virksomhedsledelse. Artikel 3 Forummet består af op til 18 medlemmer, hvis erfaring og kompetence inden for god virksomhedsledelse nyder bred aner- kendelse på EF-plan. Medlemmerne af Forummet udpeges af Kommissionen. Medlemslisten er vedlagt som bilag. Kommissionen deltager i Forummets møder og udpeger en repræsentant til at deltage i drøftelserne. Forummets formand er en repræsentant for Kommissionen. Artikel 4 Forummets medlemmer udpeges for tre år ad gangen. Medlem- merne kan genudpeges. Efter treårsperiodens udløb forbliver de medlemmer af Forummet, indtil de erstattes, eller de genud- peges. Hvis et medlem af Forummet fratræder eller afgår ved døden under mandatperioden, udpeger Kommissionen et nyt medlem af Forummet i overensstemmelse med artikel 3. (?) Fra punkt 9 i Rådets konklusioner af 22. september 2003.